text:
104/2016. (HK 11.) HM KÁT–HVKF együttes intézkedése.  a Magyar Honvédség szabványosítási, doktrinális és terminológiai tevékenységének részletes szabályozásáról
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, a honvédelemről és a Magyar Honvédségről, valamint a különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 5. §
(2) bekezdése, 10. § (1) bekezdése g) és h) pontja és (2) bekezdése alapján, valamint a Magyar Honvédség doktrinális, szabványosítási és terminológiai tevékenységéről
szóló 54/2015. (X. 21.) HM utasítás alapján a következő
együttes intézkedést adjuk ki: 1. Az intézkedés hatálya
1. Az együttes intézkedés hatálya a Honvédelmi
Minisztériumra (a továbbiakban: HM), a honvédelemért
felelős miniszter (a továbbiakban: miniszter) közvetlen
alárendeltségébe tartozó szervezetre, valamint a Magyar
Honvédség (a továbbiakban: MH) katonai szervezeteire
(a továbbiakban együtt: honvédelmi szervezet) terjed ki.
2. Felkérjük a Katonai Nemzetbiztonsági Szolgálat
(a továbbiakban: KNBSZ) főigazgatóját és a Nemzeti
Közszolgálati Egyetem (a továbbiakban: NKE) rektorát,
hogy szakterületén biztosítsa az együttes intézkedésben
meghatározott rendelkezések érvényesülését.
3. Az MH szabványosítási tevékenysége és a nemzeti
katonai doktrínák kezelése kiemelt feladat, amelynek végrehajtása során maradéktalanul érvényesíteni kell:
a) az MH egységes álláspontját;
b) a nemzeti álláspont egységes képviseletét és továbbí
tását;
c) az egyszerű, átlátható, minden érintett szerv részére
elérhető doktrinális és szabványügyi rendszer kidolgozását; d) a teljes körű egyeztetést;
e) a nemzeti és nemzetközi dokumentumok harmonizá
cióját;
f) a hatékony és gyors kidolgozási folyamatok kialakítá
sát és
g) a hatékony nyomon követési és fejlesztési rendszer
kiépítésének elveit. 2. Értelmező rendelkezések 4. Az együttes intézkedés alkalmazásában:
1. anyagi szabványosítás: a North Atlantic Treaty Orga
nization (a továbbiakban: NATO) interoperabilitás elérése
érdekében az MH-ban végzett szabályozó tevékenységek
összessége, melynek célja egységes eljárási módok kidolgozása és alkalmazása a rendszeresen ismétlődő logisztikai, technikai, technológiai és kapcsolódó gazdasági folyamatokra és feladatokra;
2. bevezetés: az egységesítési egyezmény nemzeti elfogadásáról rendelkező szakutasítás alapján az egységesítési
egyezményben rögzített követelmények alkalmazásba vétele;
3. katonai doktrína: a katonai felső vezetés által meghatározott irányelvek rendszere a haderő céljaira, feladataira
és jellegére, azok gyakorlati megvalósítására vonatkozóan, a haderő-tevékenységeinek előkészítése és végrehajtása, valamint a katonai kiképzés és oktatás egységesítése
érdekében;
4. katonai szabvány: a haderő, a haditechnikai eszközök, a kapcsolódó folyamatok és feladatok szabályozására, minősítésére képzett előírások összessége, amely a
szabványokon túl a koncepciókat, doktrínákat, eljárásokat
és módszereket is magukba foglalják;
5. katonai szabványosítás: a szabványosítás egyik speciális területe, melynek során a NATO-tagországok a
rendszeresen ismétlődő katonai feladatokra – egymással
együttműködve – katonai szabványokat alakítanak ki,
amelyek a koncepciókat, doktrínákat és eljárásokat is magukba foglalják;
6. katonai szabványügyi szerv: az a miniszter által kijelölt szervezet, amely jogosult a NATO egységesítési
egyezmények – Standardization Agreement (a továbbiakban: STANAG) vonatkozásában nemzeti szinten a legfelsőbb irányítói, koordinálói és nyilvántartó feladatok végrehajtására, a katonai szabványügyi szervek kijelölését az
1. melléklet tartalmazza;
7. magyar katonai szabvány: a Magyar Szabványügyi
Testület (a továbbiakban: MSZT) által kiadott, MSZ K jellel rendelkező magyar nemzeti szabvány;
8. műveleti szabványosítás: a NATO interoperabilitás
elérése érdekében az MH-ban végzett szabályozó tevékenységek összessége, melynek célja egységes eljárási
módok kidolgozás és alkalmazása a rendszeresen ismétlődő katonai műveleti feladatokra;
9. NATO egységesítés: a NATO interoperabilitás elérése és fenntartása érdekében a csereszabatosság, vagy közös használhatóság NATO szabványokban meghatározott
szintjeinek elérésére, fenntartására vonatkozó koncepciók,
doktrínák, eljárások kialakítása és bevezetése a katonai
műveleti, az anyagi-technikai és az igazgatási-adminisztratív területeken;
10. STANAG: a NATO összes tagországa, vagy azok
többsége által elfogadott, írásban rögzített NATO szabványok alkalmazására vonatkozó megállapodás, amelyet
a nemzetek teljes egészében vagy részben, fenntartással
vagy fenntartás nélkül alkalmaznak az interoperabilitás
megvalósítása érdekében;
11. NATO Szabványosítási Bizottság (NATO Committee
for Standardization, a továbbiakban: NCS): a NATO Katonai Bizottság felügyelete alatt működő, időszakosan ülésező bizottság, amely a NATO szabványosítási tevékenységének felsőszintű döntéshozó szerve;
12. NATO Szabványosítási Hivatal (NATO Standardization Office, a továbbiakban: NSO): az NCS felügyelete
alatt működő állandó szervezet, amely a NATO egységesítési tevékenységét kezdeményezi, koordinálja és adminisztrálja;
13. NATO szövetségi kiadvány: olyan dokumentum,
amelynek rendeltetése az interoperabilitás elérése érdekében a NATO szervek, szervezetek és a tagállamok által
felajánlott erők egymással összehangolt, hatékony működtetésével kapcsolatos anyagi, műveleti és igazgatási-adminisztratív előírások és eljárások egységesítése;
14. nemzeti elfogadás: az az eljárás, amelynek eredményeképpen Magyarország, a nemzeti érdekei figyelembevételével hivatalosan állást foglal egy STANAG nemzeti
alkalmazásba vételével kapcsolatban;
15. nemzeti képviselő: az a meghatározott képviseleti és
tanácskozási joggal felruházott személy, aki a NATO egységesítési bizottságaiban a nemzeti érdekeknek megfelelően képviseli a magyar álláspontot, valamint részt vesz
a STANAG kidolgozó NATO-bizottság és munkacsoport
tevékenységében; 16. nemzeti képviselők jegyzéke: a szakmai képviselők
olyan nemzeti listája, amely tartalmazza a NATO szabványosítási testületek felsorolását és azokban a nemzeti álláspont képviseletére felhatalmazott személyek nevét és
elérhetőségeit;
17. témafelelős: az a honvédelmi szervezet, amely
a szakterületének megfelelő STANAG nemzeti feldolgozásának szakmai irányításáért felelős;
18. témafelelős-témakezelő jegyzék: a STANAG-ek
olyan nemzeti listája, amely tartalmazza a dokumentumok
számát, címét, jellegét és a feldolgozásáért felelős témafelelős és témakezelő szervezeteket;
19. témakezelő: az a honvédelmi szervezet, amely a témafelelős szakmai irányításával a kezelésébe utalt STANAG-et vagy annak egy meghatározott részét feldolgozza,
20. témavezető: egy NATO-testület vagy NATO-tagállam szakmai szervezete, amely egy szakterületileg illetékes NATO szervezet felhatalmazása alapján egy STANAG-et a Szövetség szintjén kezel és a kidolgozással,
valamint a kihirdetéssel kapcsolatos egyeztetéseket a
tagállamok között levezeti.
3. Kiemelt vezetői feladatok 5. A HM védelemgazdaságért felelős helyettes államtitkár (a továbbiakban: HM VGHÁT) feladatai:
a) az anyagi és kapcsolódó adminisztratív STANAG-ek
témafelelőseinek kijelölése;
b) a magyar katonai szabványok témafelelőseinek a kijelölése;
c) a NATO anyagi egységesítési egyezmény magyar elfogadásáról és bevezetéséről szakutasítás kiadása,
d) az MSZT szabványosítási műszaki bizottságában tevékenykedő, a honvédelmi tárcát képviselő személyek
kijelölése és
e) az MH Szabványosítási és Doktrinális Tanács (a továbbiakban: MH SZDT) társelnöki feladatainak ellátása.
6. A Honvéd Vezérkar főnök helyettesének (a továbbiakban: HVKFH) feladatai:
a) a műveleti és kapcsolódó adminisztratív STANAG-ek témafelelőseinek és témakezelőinek kijelölése;
b) a műveleti szabványosítási tevékenységet végrehajtó
NATO bizottságok és szervezetek magyar képviselőinek
kijelölése,
c) a NATO műveleti egységesítési egyezmény magyar
elfogadásáról szakutasítás kiadása és
d) az MH SZDT elnöki feladatainak ellátása. 4. Az MH szabványosítási, doktrinális
és terminológiai tevékenységének végrehajtásban
résztvevő honvédelmi szervezetek feladatai 7. A HM Védelmi Igazgatási Főosztály feladatai:
a) együttműködés a felelősségi körébe tartozó területe
ken a témafelelős, témakezelő és témavezető szervezetekkel és
b) képviselő biztosítása az MH SZDT üléseire. 8. Az anyagi szabványosítási szakterületért felelős katonai szabványügyi szerv feladatait ellátó honvédelmi szervezet (a továbbiakban: AKSZ- Anyagi Katonai Szabványosítás) feladatai:
a) részvétel az MSZT Szabványügyi Tanácsának a munkájában;
b) részvétel az MSZT 306. számú Katonai Szabványosító Műszaki Bizottságában;
c) javaslattétel az MSZT szabványosítási műszaki bizottságában tevékenykedő, a honvédelmi tárcát képviselő
személyek kijelölésére;
d) a katonai szabványosítás sajátos szabályairól szóló
61/2007. (III. 31.) Korm. rendelet szerint a Katonai Szabványügyi Koordinációs Bizottság működtetése;
e) együttműködés a műveleti szabványosítási szakterületért felelős katonai szabványügyi szerv feladatait ellátó
honvédelmi szervezettel (a továbbiakban: MKSZ – Műveleti Katonai Szabványosítás) az anyagi és kapcsolódó adminisztratív STANAG-ek feldolgozásának tárcaszintű koordinálásában, mely szervezetek kijelölését az 1. melléklet
tartalmazza,
f) javaslattétel az anyagi és kapcsolódó adminisztratív
STANAG esetében a témafelelős szervezetek kijelölésére;
g) együttműködés az MKSZ-szel az MH SZDT működtetésében;
h) az MH anyagi témafelelős jegyzék összeállítása, naprakészen tartása és felterjesztése a HM VGHÁT részére
jóváhagyásra;
i) az MH SZDT döntése alapján a NATO anyagi és kapcsolódó adminisztratív szabványosítási kérdőívekre adott
nemzeti válasz megküldése a NATO illetékes szerveinek;
j) az anyagi és kapcsolódó adminisztratív STANAG-ek
nemzeti elfogadásáról és bevezetéséről szóló szakutasítás
előkészítése és felterjesztése a HM VGHÁT részére;
k) az NSO illetékes testületének tájékoztatása az MH
Katonai Képviselő Hivatal (a továbbiakban:MH KKH) útján az anyagi és kapcsolódó adminisztratív STANAG-ek
nemzeti elfogadásáról és bevezetéséről;
l) a magyar katonai szabványok nyilvántartása, valamint a nemzeti és külföldi polgári szabványosítási dokumentumok nyilvántartása, tárolása;
m) a honvédelmi szervezetek központi ellátása STANAG-ekkel, nemzeti és külföldi polgári és katonai szabványokkal;
n) polgári szervezetek ellátása NATO egységesítési
egyezményekkel és
o) képviselő biztosítása az MH SZDT üléseire. 9. Az MKSZ feladatai:
a) az MH SZDT működtetése, az elnökhelyettesi és tit
kársági feladatainak ellátása;
b) az MH doktrínafelelősi munka végzése;
c) a NATO doktrínák adaptálásának és a nemzeti kato
nai doktrínák fejlesztése területén folyó munka koordinálása és végzése;
d) az MH Doktrína Hierarchia (a továbbiakban:
MH DH) és az MH Doktrína Fejlesztési Terv (a továbbiakban: MH DOFT) kidolgozása;
e) a doktrínarendszer összehangolása, valamint javaslattétel a doktrínakezelők kijelölésére;
f) a nemzeti katonai doktrínák kidolgozására, felülvizsgálatára, hatályba léptetésére, hatályon kívül helyezésére
vonatkozó dokumentumok elkészítése és felterjesztése
jóváhagyásra;
g) a STANAG-ek feldolgozásának tárcaszintű szervezése és irányítása;
h) a műveleti és adminisztratív STANAG-ek esetében
javaslattétel témafelelős szervezetek kijelölésére;
i) az MH SZDT döntése alapján, a kitöltött NATO műveleti és adminisztratív szabványosítási kérdőívek megküldése a NATO illetékes szerveinek;
j) az MH SZDT döntése alapján, a NATO műveleti és
adminisztratív STANAG-ek nemzeti elfogadásáról szóló
szakutasítás előkészítése és felterjesztése a HVKFH
részére;
k) az NSO illetékes testületének a KKK útján történő tájékoztatása a műveleti STANAG-ek nemzeti elfogadásáról és bevezetéséről;
l) az MH műveleti témafelelős-témakezelő jegyzék
összeállítása, napra készen tartása és az évenként aktualizált jegyzékfelterjesztése a HVKFH részére jóváhagyásra;
m) az MH képviselete és a képviselet koordinálása a
NATO műveleti szabványosítással foglalkozó szervezeteiben, az MH nemzeti képviselői jegyzék összeállítása,
évenkénti aktualizálása és felterjesztése a HVKFH részére
jóváhagyásra,
n) az MH terminológiai harmonizációs tevékenység irányítása, vezetése és végrehajtása és
o) a NATO bizottsági ülésekről készült jelentések és
kapcsolódó ügydarabok, valamint az MH szabványosítási,
doktrinális és terminológiai tevékenységével kapcsolatos
dokumentumok közzététele az MH Központi Doktrinális
Adatbázisban.
10. Az MH KKH feladatai:
a) a NATO és katonai szabványügyi szervek között a hi
vatalos bejelentések eljuttatása és b) a katonai szabványügyi szervekkel koordináltan
a nemzeti képviselet ellátása a NATO egyes szabványosítási ülésein, amelyekre az MH nem küldi ki a nemzeti képviselőt Magyarországról.
5. Az MH SZDT 11. Az MH SZDT a miniszter által létrehozott hivatalos
véleményező és döntéshozó szerv a NATO egységesítési
egyezmények feldolgozása, a nemzeti katonai doktrinális
okmányok és a katonai terminológia fejlesztése területén.
12. Az MH SZDT elnök helyettesei az MKSZ és AKSZ
vezetői.
13. Az MH SZDT titkára az MKSZ illetékes osztályvezetője.
14. Az MH SZDT állandó és meghívott tagokból áll.
Az állandó tagok tanácskozási és szavazati joggal, a meghívott tagok tanácskozási joggal rendelkeznek. Meghívott
tagok az MH SZDT elnök meghívása alapján vehetnek
részt az üléseken. Az MH SZDT állandó tagjait a 2. melléklet tartalmazza.
15. Az MH SZDT feladatai:
a) kialakítja és rendszeresen felülvizsgálja a szabványo
sítás és a doktrinális okmányfejlesztés irányelveit;
b) elfogadja a NATO szabványosítási kérdőívekre
adandó magyar válaszokat;
c) véleményezi a témafelelős- és a doktrínafelelős dokt
rínakezelő szervezetek előterjesztéseit;
d) véleményezi az MH összhaderőnemi, haderőnemi és
szakági doktrínáinak szinopszisait, valamint a doktrínák
tervezeteit és javaslatot tesz azok elfogadására, jóváhagyásra történő előterjesztésére és
e) dönt az MH Terminológiai Harmonizációs Testület
(a továbbiakban: MH THT) által beterjesztett fogalmak
és definíciók elfogadásáról és azok bevezetéséről.
16. Az MH SZDT kéthavonta ülésezik. Az MH SZDT
ülés határozatképes, amennyiben az állandó tagok 2/3-a
képviselteti magát. Az MH SZDT a határozatait a szavazati joggal rendelkező tagok egyszerű többségi döntésével
hozza meg.
6. A HVK Logisztikai Szabványügyi Doktrinális
és Terminológiai Bizottság
17. A HVK Logisztikai Szabványügyi Doktrinális és
Terminológiai Bizottság feladatait és működési rendjét a
HVK Logisztikai Csoportfőnökség csoportfőnöke szakutasításban szabályozza.
7. Doktrinális tevékenység 18. Az MH doktrinális tevékenysége az alábbi feladatokat foglalja magában:
a) az MH DH kialakítása és pontosítása;
b) a nemzeti katonai doktrínák kidolgozása a nemzeti
védelempolitikai célkitűzésekkel összhangban és a NATO
DH figyelembevételével és
19. Az MH DH az MH doktrínáinak alá-, fölérendeltségi viszonyait és kapcsolatait rögzítő okmányrendszer.
20. Az MH-ban a nemzeti védelempolitikai célkitűzésekkel összhangban és a NATO DH-val kompatibilis egységes doktrína hierarchiát kell kialakítani és fenntartani, és
ennek érdekében azonos elvek szerint felépülő doktrínákat
és szabályozó okmányokat kell kidolgozni. Az MH DH
magában foglalja az összhaderőnemi, haderőnemi, fegyvernemi és szakági doktrínákat, amelyben:
a) a legfelső szinten a Magyar Honvédség Összhaderőnemi Doktrína helyezkedik el;
b) a második szint a haderőnemi, hadműveleti, támogató és funkcionális területek doktrínáit foglalja magába és
c) a harmadik szint a műveleti, a védelmi jellegű, valamint a fegyvernemek és szakcsapatok alkalmazási elveit
meghatározó doktrínák.
21. Az MH DH-ban szereplő doktrínák négyévenként
kerülnek felülvizsgálatra, kivéve, ha a NATO vagy nemzeti doktrína hierarchia, és az azokat alkotó doktrínák változása vagy a műveletekből, gyakorlatokból, kiképzésből
származó azonosított tapasztalatok miatt indokolt a soron
kívüli felülvizsgálat.
9. Doktrína Fejlesztési Terv 22. Az MH DOFT az MH DH-ba tartozó katonai doktrínák fejlesztésére és pontosításának ütemezésére készített
okmány, amely kijelöli a doktrínafelelős és doktrínakezelő
szervezeteket. A doktrínák egyértelmű azonosítására
kódszámrendszer kerül bevezetésre.
10. Az MH doktrinális fejlesztéséért felelős szervek,
szervezetek
23. A doktrína fejlesztési rendszer szervezeti támogatása érdekében az alábbi doktrinális szervezeti elemek
működnek:
a) doktrínafelelős,
b) doktrínakezelő, c) doktrínakidolgozó és
d) doktrínakidolgozó munkacsoport (a továbbiakban:
DKM). 24. A doktrínafelelős az MH DH-ba tartozó összes katonai doktrína felügyeletéért és nyilvántartásáért felelős
szervezet.
25. A doktrínakezelő a HVKFH által kijelölt vagy felkért honvédelmi szervezet, amely szakmailag irányítja
a doktrína kidolgozásával és fejlesztésével kapcsolatos
feladatok végrehajtását.
26. A doktrínakidolgozó az a HVKFH által kijelölt vagy
felkért honvédelmi szervezet, amely a doktrínakezelő irányításával részt vesz a doktrína részeinek vagy egyes részének a kidolgozásában.
27. A DKM egy adott doktrína kidolgozására vagy felülvizsgálatára a doktrínakezelő és a doktrínakidolgozó
szervezetek által delegált szakértőkből létrehozott, ideiglenes munkacsoport.
11. Az MH doktrinális fejlesztéséért felelős szervek,
szervezetek feladata
28. A doktrínafelelős feladatai:
a) az MH DH és az MH DOFT kidolgozása,
b) az MH DH-ba tartozó valamennyi nemzeti katonai
doktrína felülvizsgálatának és fejlesztésének összehangolása; c) a doktrínafejlesztési feladatok és szervezetek munkájának támogatása, munkaértekezletek, véleményeztetések
megszervezése;
d) a doktrínák felülvizsgálatának, kidolgozásának és
a bevezetés előkészítésének koordinálása és
e) a doktrína lektorálásának megszervezése, a lektor felkérése.
29. A doktrínakezelő feladatai:
a) a hatáskörébe utalt doktrína kidolgozása, a doktrína
kidolgozók munkájának irányítása;
b) a hatáskörébe utalt doktrína összhangba hozatala
a NATO kapcsolódó szabályzóival, kiadványaival és
a Nemzeti Katonai Stratégiával;
c) a hatáskörébe utalt doktrínákban a meghatározott elvek alsóbb szinten történő érvényre juttatása, a kapcsolódó
alsóbb szintű okmányok kidolgozása;
d) együttműködés más szakterületi doktrínák részfejezeteinek kidolgozásában és
e) együttműködés a felkért lektorral. 30. A doktrínakidolgozó feladata a szakterületi doktrínák kidolgozásában történő részvétel a doktrínakezelő irányítása alatt.
31. A DKM-ek feladatai:
a) a szinopszis tartalmi kidolgozása;
b) a kidolgozott doktrínák, NATO elvek, szabványosí
tási és védelempolitikai dokumentumok összhangjának
megteremtése; c) új, más szakterületek szabványainak, STANAGeinek és szövetségi kiadványainak tanulmányozása, feldolgozása, alkalmazhatóságuk vizsgálata;
d) a tapasztalatfeldolgozás eredményeinek felhasználása a doktrínák felülvizsgálata során és
e) a szakterület terminológiájának pontosítása az
MH THT bevonásával.
12. A doktrínafejlesztés folyamata és okmányai 32. Az MH doktrinális okmányok fejlesztési folyamata
az alábbi végrehajtási szakaszokból áll:
a) felmérő és tervező szakasz;
b) előkészítő szakasz;
c) kidolgozó szakasz;
d) hatályba léptető szakasz;
e) technikai elosztó szakasz és
f) értékelő szakasz.
33. A doktrínafejlesztés folyamatát és tervezési okmányait a 3. melléklet tartalmazza.
13. Egységesítési, szabványosítási tevékenység 34. Az MH egységesítési, szabványosítási tevékenysége a „NATO AAP-03 NATO szabványosítási dokumentumok készítése, kezelése és fenntartása” című szövetségi
kiadványban meghatározott egységesítési eljárásrendre
épül.
35. Az MH az egységesítési, szabványosítási folyamat
során az alábbi tevékenységeket végzi:
a) egységesítési kérdőív megválaszolása;
b) egységesítési egyezmény nemzeti elfogadása;
c) egységesítési egyezmény bevezetése;
d) bevezetett egységesítési egyezmények nyomon kö
vetése és
e) NATO egységesítési egyezmény törlése. 14. Egységesítésért, szabványosításért felelős szervek,
szervezetek
36. A témafelelős szervezet a hatáskörébe tartózó
STANAG teljes jogú felelőse, mely hatáskörön belül a témakezelőknek egyes pontosan meghatározott részfeladatokat delegálhat, leadhat, de a felelősség egésze nem átruházható.
37. A témafelelős szervezet jog- és hatásköre:
a) az általa bevezetett nemzeti egységesítési dokumen
tumokban szereplő feladatok végrehajtásának ellenőrzése,
intézkedés az esetleges hiányosságok felszámolására;
b) javaslattétel a szakmai felelősségi körébe tartozó
NATO műveleti munkacsoportokban dolgozó személyekre, vagy azok cseréjére;
c) kapcsolattartás az illetékességi körébe tartozó NATO
egységesítési dokumentumok folyamatban lévő kidolgozási munkálataival foglalkozó témavezetővel, az adott témával foglalkozó más ország képviselőjével vagy hazai
együttműködőkkel;
d) a kidolgozás vagy módosítás alatt álló NATO egységesítési dokumentumok előzetes fogalmazványainak,
munkaanyagainak és tanulmányterveinek véleményezése;
e) javaslattétel a felelősségébe tartozó műveleti STANAG-ek témakezelő szervezeteinek kijelölésére;
f) anyagi STANAG-ek és a magyar katonai szabványok
esetében témakezelő szervezet kijelölése és
g) a témakezelők tevékenységének és felelősségi területeinek összehangolása.
38. A témafelelős szervezetek feladatai:
a) a hatáskörükbe tartozó szabványosítási kérdőívekre,
valamint a STANAG-ekkel kapcsolatos nemzeti elfogadásra vonatkozó javaslataikat előterjesztik az MH SZDT
elnöke részére;
b) a NATO kihirdetést követően kidolgozzák és bevezetik a honvédelmi szervezetre vonatkozóan a STANAGben meghatározott követelményeket tartalmazó nemzeti
dokumentumot (a továbbiakban: nemzeti egységesítési
dokumentum);
c) gondoskodnak a nemzeti egységesítési dokumentumban foglaltak teljesítéséről;
d) nemzeti képviselőjük révén részt vesznek a felelősségi körükbe utalt NATO szabványosítási bizottságok és
munkacsoportok munkájában és
e) nyilvántartást vezetnek a hatáskörükbe tartozó
NATO szabványosítási egyezményekről, és nyomon követik feldolgozottságuk helyzetét.
39. A témakezelő szervezetek feladatai:
a) a témafelelős szakmai irányítása szerint kezelik és
feldolgozzák a NATO egységesítési dokumentumokat;
b) a feldolgozást követően javaslatok megfogalmazásá
val és a témafelelős részére való felterjesztésével részt
vesznek a nemzeti szabványosítási eljárásban;
c) a témakezelő nem feltétlenül része vagy szolgálati
alárendeltje az adott dokumentum témafelelős szervezetének.
40. A témakezelők az alábbiak szerint kerülnek kijelölésre:
a) műveleti STANAG esetében a HVKFH által jóváhagyott témafelelős-témakezelő jegyzékben és
b) anyagi STANAG esetében a HM VGHÁT szakutasításban kijelölt témafelelős szervezet vezetője által kiadott
szakutasításban.
41. A nemzeti képviselő feladatai:
a) kijelölés szerint ellátja az MH érdekeinek képvisele
tét a NATO műveleti szabványosítással foglalkozó szervezeteinek munkájában és
b) a NATO műveleti szabványosítással foglalkozó szervezetek üléseiről készült jelentését eljuttatja az érintett
szervezetek, valamint a szabványügyi szervek részére.
15. Egységesítési, szabványosítási folyamat szakaszai 42. Az egységesítési kérdőív megválaszolása a következők szerint történik:
a) az NSO egységesítési javaslatának előértékelése a katonai szabványügyi szerveknél történik. Ennek során a katonai szabványügyi szerv a lehetséges témafelelősökkel
meghatározza, hogy melyik témafelelős szakmai illetékességébe tartozik a kérdőív megválaszolása;
b) a felkért témafelelős kialakítja az álláspontját,
c) az illetékes katonai szabványügyi szerven keresztül a
nemzeti válasz tervezetet beterjeszti az MH SZDT elé és
d) az MH SZDT által elfogadott nemzeti választ az ille
tékes katonai szabványügyi szerv az MH KKH útján megküldi az NSO részére.
43. Az egységesítési egyezmény nemzeti elfogadásának
folyamata az NSO által hivatalos úton megküldött elfogadási javaslat vételével kezdődik.
44. Új STANAG esetén a katonai szabványügyi szervek
elvégzik az elfogadási javaslat előértékelését és felkérik a
szakterületet irányító szervezetet a témafelelősi feladatok
ellátására.
45. Már meglévő STANAG újabb változatának kiadása
esetén a korábban kijelölt témafelelős vesz részt a nemzeti
elfogadási folyamatban.
46. Az elfogadási javaslat vételét követően a témafelelős elvégzi a STANAG szakmai értékelését, melynek alapján nemzeti elfogadási javaslatot terjeszt a katonai szabványügyi szerveken keresztül az MH SZDT elé. A nemzeti
elfogadási javaslatra vonatkozó adatlap a 4. mellékletben
található.
47. A nemzeti elfogadási javaslat az alábbiak egyike lehet:
a) elfogadás;
b) elfogadás fenntartással;
c) elfogadás jövőbeli bevezetéssel;
d) elfogadás jövőbeli bevezetéssel és fenntartással;
e) elfogadás, az MH részvétele nélkül vagy
f) elutasítás.
48. A nemzeti válasz javaslat függvényében az alábbi
adatokat is meg kell adni:
a) „Elfogadás” és „Elfogadás fenntartással” javaslat
esetén meg kell jelölni a tervezett bevezetés kezdetét is,
a majdani NATO kihirdetéstől (Date of Promulgation,
a továbbiakban: DOP) számított hónapok számának megadásával, melyek a következőek lehetnek, DOP+3, +6,
+9, +12;
b) a DOP+12 időtartamon túl tervezett bevezetésnél az
„Elfogadás jövőbeli bevezetéssel”, vagy „Elfogadás jövőbeli bevezetéssel, fenntartással” nemzeti válaszok alkalmazandók. A jövőbeli bevezetéssel elfogadott STANAG-ek esetében a témafelelős évente megvizsgálja,
hogy a jövőbeli bevezetés fenntartása indokolt-e még.
Amennyiben a bevezetést korlátozó tényező megszűnt,
a témafelelős intézkedik a bevezetésre;
c) az „Elfogadás”, „Elfogadás fenntartással”, „Elfogadás jövőbeli bevezetéssel”, vagy „Elfogadás jövőbeli bevezetéssel és fenntartással” nemzeti elfogadási javaslatok
esetében a témafelelős kijelöli a témakezelőt és azokat a
haderőnemeket is, amelyeknél a NATO szabvány majd
alkalmazásra kerül;
d) fenntartással történő elfogadás esetén pontosan meg
kell nevezni a NATO szabvány azon részeit, amelyeket az
MH nem, vagy csak korlátozásokkal fogad el, a fenntartások részletes, angol nyelvű kifejtésével és
e) „Elutasítás” válasz esetén az elutasítás okát képező fő
szakmai és egyéb érveket részletesen indokolni kell, angol
nyelvű kifejtéssel.
49. A témafelelős által benyújtott nemzeti elfogadási
javaslatot az illetékes katonai szabványügyi szerv az
MH SZDT ülésen beterjeszti és szavazásra bocsátja.
Az MH SZDT általi elfogadás esetén az illetékes katonai
szabványügyi szerv intézkedik a nemzeti elfogadást elrendelő szakutasítás elkészítésére.
50. A nemzeti elfogadásra vonatkozó HVKFH vagy
HM VGHÁT szakutasítást Honvédelmi Közlönyben kell
megjelentetni. A megjelenést követően az illetékes katonai szabványügyi szerv az elfogadásra vonatkozó nemzeti
választ megküldi az NSO-nak.
51. Olyan szabványtervezet vagy szabvány-módosítás
nemzeti elfogadásánál, amelynek kidolgozása során a kidolgozást végző NATO munkabizottságban aktív magyar
részvétel is volt, és különösen ha ott magyar nemzeti álláspont is kifejezésre került, a témafelelős a nemzeti elfogadási javaslatának kialakításához kikéri a NATO munkabizottság munkájában részt vevő személyek szakmai
véleményét is.
52. Az egységesítési egyezmények bevezetése az
egyezmény NSO általi kihirdetését követően történik.
A témafelelős intézkedik a STANAG nemzeti bevezetésére, melyben meghatározza, hogy milyen módon vezeti be
a STANAG-et: angol eredetiben, vagy magyar nyelven,
teljes terjedelemben vagy fenntartásokkal, vagy a saját
szakmai hatáskörében, magyar nyelvű szabályzó kiadásával, vagy abba történő bedolgozással.
53. A munka egyszerűsítése és gyorsítása érdekében a
nemzeti elfogadási eljárás és a bevezetés lefolytatható az
eredeti angol nyelvű dokumentumokkal is, de törekedni
kell a magyar nyelvű szabályozókba történő bedolgozásukra.
54. A műveleti STANAG-ek témafelelősei az 5. melléklet szerinti adatok megküldésével tájékoztatják az MKSZ-t
a bevezetésre vonatkozó intézkedések kiadásáról, aki ennek alapján – az MH KKH útján – megküldi az NSO részére a nemzeti bevezetésről szóló adatlapot. Anyagi
STANAG-ek esetében a HM VGH-t tájékoztatni kell
a megvalósítás érdekében kiadott intézkedések és egyéb
dokumentumok számáról és tárgyáról. A HM VGH ennek
alapján – az MH KKH útján – megküldi az NSO részére
a nemzeti bevezetésről szóló értesítést.
55. A nemzeti bevezetésre vonatkozó hivatalos nyilatkozatot a Honvédelmi Közlönyben kell megjelentetni.
A bevezetett STANAG-ek elektronikus formában az MH
Központi Doktrinális Adatbázisban közzétételre kerülnek.
56. A bevezetett STANAG nyomon követése,
a STANAG alkalmazásának irányítása és ellenőrzése a témafelelős feladata. A témafelelősök az NSO honlapon folyamatosan nyomon követik az illetékességi körükbe utalt
STANAG-ek bevezetettségi állapotát. A témafelelős által
kijelölt szakértők csatlakozhatnak az NSO munkacsoportokhoz, részt vehetnek azok munkájában.
57. A kidolgozás vagy módosítás alatt álló NATO egységesítési egyezmény tartalmában a magyar érdekek és
szakvélemények érvényre juttatása az illetékes NATO
munkacsoport tevékenységében a nemzeti képviselők általi személyes részvétel vagy szolgálati levelezés útján történik.
58. A honvédelmi szervezetek az NSO részére szabványosítási javaslatot csak az illetékes katonai szabványügyi
szerv útján nyújthatnak be.
59. Bevezetett STANAG törlése a következők szerint
történik:
a) egy STANAG újabb változatának nemzeti bevezetésével egyidejűleg a STANAG előző változatának részben
vagy egészben történő további alkalmazására, vagy törlésére a témafelelős intézkedik;
b) a NATO által újabb változat kiadása nélkül törölt
STANAG-ek esetében az MH-n belüli törlésre a témafelelős intézkedik és
c) a törölt STANAG által lefedett NATO szabvány tartalma szövetségi viszonylatban a törlés után nem alkalmazható, de a témafelelős megítélése alapján részben vagy
egészben továbbra is nemzeti alkalmazásban maradhat.
16. Nemzeti képviselet ellátása 60. A NATO műveleti szabványosítással foglalkozó
szervezeteibe a HVKFH jelöli ki a nemzeti képviselőket.
A Műveleti Szabványosítási Nemzeti Képviselői Jegyzéket az MKSZ évente egy alkalommal állítja össze, melyet
a HVKFH hagy jóvá. A kijelölt nemzeti képviselők
jogosultak az illetékességi körükbe tartozó NATO szabványosítási egyezmények folyamatban lévő kidolgozási
munkálataival kapcsolatban a témavezető ország vagy
NATO parancsnokság témakezelő személyével, vagy
összekötő tisztjével, illetve az adott témával esetleg még
foglalkozó más magyar együttműködőkkel közvetlen
munkakapcsolatba lépni. A kidolgozás, vagy módosítás
alatt álló NATO egységesítési egyezmények tanulmányainak véleményezésére a témafelelős szervezetek vezetői
jogosultak.
17. A terminológia-harmonizáció feladatai 61. Az MH SZDT eredményesebb működése és a napi
gyakorlat során felmerült katonai terminológiai problémák
kezelése, a magyar katonai szaknyelv megújítása és a kor
követelményeihez igazítása érdekében az MH SZDT albizottságaként, tanácsadó szerveként MH THT működik.
62. Az MH terminológiai harmonizáció koordinálása
az MKSZ feladata.
63. Az MH THT feladatai:
a) az MH-nál alkalmazott magyar katonai szaknyelv és
a NATO-ban alkalmazott angol katonai szaknyelv szókészletének összevetése, vizsgálata és kölcsönös harmonizálása;
b) javaslattétel a NATO Terminológiai Testület felé a
„NATO AAP-6 Szakkifejezések és meghatározások szógyűjteményében” szereplő angol szakkifejezések pontosítására, illetve új szócikk felvételére;
c) javaslattétel az idejétmúlt magyar katonai szakkifejezések tartalmának pontosítására, újradefiniálására, kiváltására vagy törlésére;
d) javaslattétel a szükséges új szakkifejezések meghonosítására és egységes definiálására,
e) javaslattétel a hatályos NATO terminológiai kiadványok magyar nyelven történő alkalmazásba vételére és
f) az MH Terminológiai Szabályzat kiadása. 64. Az MH THT az MH SZDT ülések között ülésezik
úgy, hogy javaslatait a következő MH SZDT ülés elé terjeszthesse.
65. Az MH THT elnöke az MKSZ illetékes osztályvezetője, tagjait a 6. melléklet tartalmazza.
66. Az MH THT munkájába szükség esetén más szakértők is bevonhatóak. A szakértők kijelöléséről és felkéréséről eseti megbízás alapján az MKSZ parancsnoka gondoskodik.
67. Az MH THT terminológiai javaslatainak MH SZDT
általi elfogadása után az új terminológiák az MH Terminológiai Adatbázisban (a továbbiakban: MH TAB) kerülnek kihirdetésre.
68. Az MH TAB az MH valamennyi intranet felhasználója részére hozzáférhető és az abban foglalt kifejezések és
meghatározások a szolgálati levelezésben, a szabályozó
dokumentumokban, az oktatásban és a kiképzésben irányadóak.
18. Záró rendelkezések 69. Ez az együttes intézkedés az aláírását követő napon
lép hatályba, és rendelkezéseit a már folyamatban lévő eljárások lezárásánál is alkalmazni kell.
70. Hatályát veszti:
a) a Magyar Honvédség egységesítési, szabványosítási
eljárásairól és doktrinális feladatairól szóló 56/2009.
(HK 15.) HM VTI SZÁT–HM HVKFH együttes intézkedés,
b) az Egységes NATO Előírások Magyar Honvédségnél
történő kezelésének és feldolgozásának rendjéről szóló
86/2000. (HK 13.) MH PK intézkedés, valamint
c) a Magyar Honvédség műveleti szabványosítási,
a doktrinális és szabályzó okmányok fejlesztési feladatairól szóló 198/2001. (HK 9.) MHPK parancsnoki intézkedés.
Dr. Firicz László s. k.,
HM közigazgatási államtitkár